50. ΑΠΟΦΑΣΗ ΥΠΟΥΡΓΟΥ ΚΟΙΝ. ΑΣΦΑΛΙΣΕΩΝ Αριθ. Γ/21/1546 της 11/27 Ιουλ. 1983 (ΦΕΚ Β΄ 433) Σχετικά με τη βεβαίωση και είσπραξη από το Ι.Κ.Α. των εισφορών του Τ.Ε.Α.Ε.Δ.Ξ.Ε. Έχοντας υπόψη: 1.Τις διατάξεις του άρθρ. 11 του Νόμ. 1066/80 (ΦΕΚ 183/11.8.80). 2.Το Π.Δ. 574/82 «Ανακατανομή των αρμοδιοτήτων των Υπουργείων (ΦΕΚ 104). 3.Την γνώμη του Διοικητικού Συμβουλίου του Ι.Κ.Α., η οποία διατυπώθηκε στη 8/10.3.1983 συνεδρίαση του. 4.Τη γνώμη του Διοικητικού Συμβουλίου του Ταμείου Επικουρικής Ασφαλίσεως Εργατοτεχνιτών Δομικών και Ξυλουργικών Εργασιών, η οποία διατυπώθηκε στη 2772/19.4.1983 συνεδρίασή του, αποφασίζουμε: α)Αναθέτουμε στο ΙΚΑ από 1.9.1983 τη βεβαίωση και είσπραξη των εισφορών του Τ.Ε.Α.Ε.Δ.Ξ.Ε., μαζί με τις υπέρ αυτού νομοθετημένες εισφορές και εις εισφορές που συνεισπράττει για άλλους Οργανισμούς Κοινων. Πολιτικής. Η ανάθεση αυτή αφορά στη βεβαίωση και είσπραξη μόνον των εισφορών  για οικοδομοτεχνικά έργα, για τα οποία θα καταβληθεί μετά την έναρξη ισχύος της απόφασης αυτής, η προβλεπόμενη από τον νόμο προκαταβολή εισφορών για την έκδοση οικοδομικής άδειας στις περιπτώσεις που δεν υπάρχει υποχρέωση προκαταβολής εισφορών, από της μετά τη ανωτέρω ημερομηνία, σχετικής απογραφής στο Ι.Κ. Α. β)Η βεβαίωση και η είσπραξη των εισφορών θα γίνεται με ενοποίηση των ασφαλίστρων δύο Οργανισμών και με την διαδικασία που προβλέπεται για την είσπραξη των εσόδων του ΙΚΑ. β)Το Ι.Κ.Α. θα εξακολουθήσει να χρησιμοποιεί τα ένσημα την ένδειξη "ΟΙΚΟΔΟΜΙΚΑ" που χρησιμοποιεί και σήμερα το για τους απασχολουμένους σε οικοδομικοτεχνικά έργα. γ)Για τα έργα που θα εφαρμοστεί το μέτρο της συνείσπραξης θα χορηγείται αριθμός γενικού μητρώου εργοδότη από ξεχωριστή σειρά ώστε να διακρίνονται από τα λοιπά. «δ.Ο διαχωρισμός των εισφορών του ΤΕΑΔΞΕ από τις ενοποιημένες εισφορές, που θα εισπράττει το ΙΚΑ, θα γίνεται βάσει του συντελεστή 21,57693% (10,70%)=ασφάλιστρο ΤΕΑΔΞΕ (49,59=ασφάλιστρο ΙΚΑ + ΤΕΑΔΞΕ)". Η παρ. δ αντικαταστάθηκε ως άνω από την Β/21/811/2-9 Μαΐου 1985 (ΦΕΚ Β΄ 269) απόφ. Υπ. Κοιν. Ασφαλίσεων. ε)Οι με τον ανωτέρω τρόπο διαχωριζόμενες εισφορές του ΤΕΑΕΔΞΕ θα αποδίδονται σ' αυτό κάθε 15 μέρες και σε ποσοστό 90% Το υπόλοιπο ποσό εισφορών αφού αφαιρεθεί η αποζημίωση που θα δικαιούται το ΙΚΑ θα αποδίδεται μετά την οριστικοποίηση από την μηχανογράφηση των σχετικών λογαριασμών. στ)Καθορίζεται προσωρινά και μέχρις οριστικής ρύθμισης, το ποσοστό αποζημίωσης το ΙΚΑ για τις προσφερόμενες στο ΤΕΑΕΔΞΕ υπηρεσίες του σε 4,5% στο σύνολο των από το ΙΚΑ εισπραττομένων εισφορών του ΤΕΑΕΔΞΕ, προσθέτων τελών κ.λ.π. ζ)Από την ημερομηνία έναρξης εφαρμογής του νέου μέτρου, τα ποσά των προκαταβολών εισφορών του ΤΕΑΕΔΞΕ, που εισπράττουν σήμερα τα Δημόσια Ταμεία κατά την έκδοση των οικοδομικών αδειών θα ενσωματώνονται στα ποσά προκαταβολών που εισπράττονται για το ΙΚΑ. η)Το Ίδρυμα αναλαμβάνει την υποχρέωση να χορηγεί στο ΤΕΑΕΔΞΕ. 1.Τους ασφαλιστικούς λογαριασμούς των ασφαλισμένων του ΤΕΑΕΔΞΕ όταν υπάρχει ανάγκη και στα πλαίσια των δυνατοτήτων του. 2.Αντίγραφο των αποφάσεων προκαθορισμού των καταβλητέων εισφορών ΙΚΑ+ΤΕΑΕΔΞΕ, που θα εκδίδονται κατά την απογραφή των οικοδομικοτεχνικών έργων. 3.Αντίγραφο των αποφάσεων επιστροφών εισφορών που θα αφορούν και εισφορές ΤΕΑΕΔΞΕ. Επίσης στη διάθεση του ΤΕΑΕΔΞΕ θα είναι  οι συνταξιοδοτικοί και εργοδοτικοί φάκελλοι που   τηρούν  τα  Υποκ/τα  του  ΙΚΑ  τα   αφορώντα (Αντί για τη σελ. 124,41) Σελ. 124,41(α) Τεύχος Η103–Σελ. 93 Υπαγωγή σε ασφάλιση και είσπραξη εισφορών 15Β.Γ.α.49-50 τις εισφορές του ΤΕΑΕΔΞΕ λογιστικά στοιχεία του ΙΚΑ και κάθε άλλο σχετικό στοιχείο θ)Άλλα σχετικά θέματα που τυχόν θα προκύψουν από την εφαρμογή της αποφάσεως αυτής θα ρυθμίζονται με απόφαση του Υπουργού Κοινωνικών Ασφαλίσεων ύστερα από πρόταση των Διοικητικών Συμβουλίων του ΙΚΑ και του ταμείου Επικουρικής Ασφαλίσεως Εργατοτεχνιτών Δομικών και Ξυλουργικών Εργασιών.